Konstantza Antiokiakoa

Konstantza (1127 – 1163) Antiokiako Printzerriko printzesa izan zen 1130etik hil zen arte.

Bohemundo II.a Antiokiakoa eta Alizia Jerusalemgoaren alaba izan zen. Bi urterekin bihurtu zen printzesa, aita guduan hil eta gero, eta ama erregeordetzaz arduratu zen. Hala ere, printze nobleek berehala ordezkatu zuten Alizia haren aita Balduin II.a Jerusalemgoagatik. Hurrengo urtean Balduin hil zenean, Fulko Anjoukoa erregeorde izendatu zuten.

Konstantza 1132an ezkondu zen, zortzi urterekin, Raimundo Poitierskoarekin. Hurrengo urteetan lau seme-alaba izan zituzten Raimundok printzerria gobernatzen zuen bitartean. Raimundo batailan hil zen 1149an, eta Balduin III.a Jerusalemgoa arduratu zen erregeordetzaz.

1153an Konstantza Renaud de Châtillonekin ezkondu zen. 1161ean Renaud harrapatu ondoren, Konstantzak gobernuaz arduratu nahi izan zuen, baina Balduino III.ak Bohemundo III.a legezko gobernari izendatu zuen. Bohemundo Konstantzaren semea zen, eta hamabost zituen orduan. Konstantzak boterea mantentzea lortu zuen Emanuel I.a Komneno Bizantzioko enperadorearen laguntzarekin. Konstantza tronutik kendu zuten hil baino lehentxeago, bere seme Bohemundoren alde.

 Genealogia 

 Kanpo estekak 

Kategoria:Italiar-normandiarrak
Kategoria:Goiuriko etxea
Kategoria:Gurutzadak
Kategoria:Antiokiako printzeak
Kategoria:Gurutzadetako kristauak